b'\n_START_ARTICLE_\nVasja Kurolesovin seikkailut\n_START_PARAGRAPH_\nVasja Kurolesovin seikkailut (ven. \xd0\x9f\xd1\x80\xd0\xb8\xd0\xba\xd0\xbb\xd1\x8e\xd1\x87\xd0\xb5\xd0\xbd\xd0\xb8\xd1\x8f \xd0\x92\xd0\xb0\xd1\x81\xd0\xb8 \xd0\x9a\xd1\x83\xd1\x80\xd0\xbe\xd0\xbb\xd0\xb5\xd1\x81\xd0\xbe\xd0\xb2\xd0\xb0) on Sojuzmultfilmin tuottama neuvostoliittolainen animaatioelokuva, joka julkaistiin  vuonna 1981. Animaation on ohjannut Vladimir Popov. Elokuvan kesto on 27 minuuttia.\n_START_SECTION_\nJuoni\n_START_PARAGRAPH_\nPieness\xc3\xa4 kyl\xc3\xa4ss\xc3\xa4 asuva yksinkertainen maalaispoika Vasja Kurolesov l\xc3\xa4htee \xc3\xa4itins\xc3\xa4 pyynn\xc3\xb6st\xc3\xa4 Karmanovin kaupunkiin ostamaan porsaita. Karmanovin torilla Vasja tapaa porsaita myyv\xc3\xa4n rikollisen ja huijarin Kurot\xc5\xa1kinin. Vasja ostaa h\xc3\xa4nelt\xc3\xa4 hyv\xc3\xa4uskoisena porsaat s\xc3\xa4kiss\xc3\xa4 tiet\xc3\xa4m\xc3\xa4tt\xc3\xa4, mit\xc3\xa4 s\xc3\xa4kki sis\xc3\xa4lt\xc3\xa4\xc3\xa4. Kotiin palatessaan ja avatessaan s\xc3\xa4kin h\xc3\xa4n huomaa, ett\xc3\xa4 s\xc3\xa4kiss\xc3\xa4 on koira._NEWLINE_Vasja p\xc3\xa4\xc3\xa4tt\xc3\xa4\xc3\xa4 kostaa Kurot\xc5\xa1kinille. H\xc3\xa4n l\xc3\xb6yt\xc3\xa4\xc3\xa4 koiran korvasta mehil\xc3\xa4isen ja haistelee hunajalle tuoksuvaa s\xc3\xa4kki\xc3\xa4. H\xc3\xa4n menee takaisin Karmanoviin. Kurot\xc5\xa1kin aavistaa kuitenkin Vasjan aikeet ja tekee Vasjasta v\xc3\xa4\xc3\xa4r\xc3\xa4n ilmiannon miliisille. Laitoksella sijaismiliisi Star\xc5\xa1ina yritt\xc3\xa4\xc3\xa4 selvitt\xc3\xa4\xc3\xa4 tilannetta tiet\xc3\xa4m\xc3\xa4tt\xc3\xa4, ett\xc3\xa4 Vasjasta v\xc3\xa4\xc3\xa4r\xc3\xa4n ilmiannon tehnyt Kurot\xc5\xa1kin on etsint\xc3\xa4kuulutettu rikollinen. Vasja viet\xc3\xa4\xc3\xa4 yhden y\xc3\xb6n miliisivankilassa ja tutustuu siell\xc3\xa4 rikolliseen Batoniin._NEWLINE_Seuraavana p\xc3\xa4iv\xc3\xa4n\xc3\xa4 miliisikapteeni Poldaren saapuu selvitt\xc3\xa4m\xc3\xa4\xc3\xa4n tilannetta. Star\xc5\xa1ina kertoo Kurot\xc5\xa1kinin tuntomerkit ja Poldaren tajuaa, ett\xc3\xa4 juuri t\xc3\xa4m\xc3\xa4 Kurot\xc5\xa1kin on etsint\xc3\xa4kuulutettu rikollinen, koska Star\xc5\xa1inan kertovan Kurot\xc5\xa1kinin tuntomerkit t\xc3\xa4sm\xc3\xa4\xc3\xa4v\xc3\xa4t, Kurot\xc5\xa1kin henkil\xc3\xb6llisyyspassi on v\xc3\xa4\xc3\xa4rennetty ja Vasja on syyt\xc3\xb6n, eiv\xc3\xa4tk\xc3\xa4 Vasjan tuntomerkit t\xc3\xa4sm\xc3\xa4nneet etsint\xc3\xa4kuulutettuun rikolliseen, josta Kurot\xc5\xa1kin teki v\xc3\xa4\xc3\xa4r\xc3\xa4n ilmiannon. Kurot\xc5\xa1kin miehineen on ry\xc3\xb6st\xc3\xa4nyt ison rahasumman. Vasja ja Poldaren yritt\xc3\xa4v\xc3\xa4t s\xc3\xa4kist\xc3\xa4 l\xc3\xb6ydetyn koiran avulla l\xc3\xb6yt\xc3\xa4\xc3\xa4 Kurot\xc5\xa1kinin._NEWLINE_Vasja ja Poldaren l\xc3\xb6yt\xc3\xa4v\xc3\xa4t er\xc3\xa4\xc3\xa4n taloon mehil\xc3\xa4ispesineen, koska koiran s\xc3\xa4kki oli tuoksunut hunajalle. Kurot\xc5\xa1kin kurkkii ikkunasta ja huomaa, ett\xc3\xa4 Vasja ja Poldaren ovat tulossa. He yritt\xc3\xa4v\xc3\xa4t kommunikoida ovella Kurot\xc5\xa1kinin kanssa, koska h\xc3\xa4n ei avaa ovea. Kurot\xc5\xa1kin ampuu oveen luotireij\xc3\xa4t ja p\xc3\xa4\xc3\xa4see karkuun. Vasja ja Poldaren l\xc3\xb6yt\xc3\xa4v\xc3\xa4t talosta ainoan johtolangan - jodipurkin, mik\xc3\xa4 on ostettu Tarasofkan kaupungin apteekista. Talossa asuu kuitenkin lasikauppias Raspel, joka on miliisin vanha tuttu. Raspel tulee kotiin ja keskustelee heid\xc3\xa4n kanssaan. Poldaren aavistaa, ett\xc3\xa4 Raspel olisi tehnyt yhteisty\xc3\xb6t\xc3\xa4 Kurot\xc5\xa1kinin kanssa ry\xc3\xb6st\xc3\xb6ss\xc3\xa4. Y\xc3\xb6ll\xc3\xa4 miliisit ja Vasja vartioivat Raspelin taloa toivoen, ett\xc3\xa4 Kurot\xc5\xa1kin palaisi takaisin. Kurot\xc5\xa1kin on Raspelin kaveri ja vuokralainen, mutta Raspel valehtelee, ett\xc3\xa4 ovea ampunut vuokralainen oli Vasja._NEWLINE_Vasja ajaa junalla kotiin ja tapaa matkalla vankilakaverinsa Batonin, joka tarjoaa h\xc3\xa4nelle kauppary\xc3\xb6st\xc3\xb6keikkoja. Aluksi Vasja kielt\xc3\xa4ytyy, mutta kun Baton j\xc3\xa4\xc3\xa4 Tarasofkan juna-asemalla pois, Vasja suostuu ja l\xc3\xa4htee per\xc3\xa4\xc3\xa4n, koska jodipurkki oli ostettu Tarasofkan apteekista ja se oli ainut johtolanka Kurot\xc5\xa1kinin l\xc3\xb6yt\xc3\xa4miseksi._NEWLINE_Baton johdattaa Vasjan er\xc3\xa4\xc3\xa4n varastoon, miss\xc3\xa4 Kurot\xc5\xa1kin, Baton ja Raspel s\xc3\xa4ilytt\xc3\xa4v\xc3\xa4t ry\xc3\xb6stetty\xc3\xa4 tavaraa. Vasjan ja Batonin saapuessa Raspel on paikalla ja sanoo Batonille j\xc3\xa4rkyttyess\xc3\xa4\xc3\xa4n, ett\xc3\xa4 Vasja oli Poldarenin miliisiapulainen. Vasja tajuaa, ett\xc3\xa4 Baton, Raspel ja Kurot\xc5\xa1kin tekiv\xc3\xa4t yhteisty\xc3\xb6t\xc3\xa4. Vasja alkaa riehua varastolla, mutta tilanne p\xc3\xa4\xc3\xa4ttyy kuitenkin siihen, ett\xc3\xa4 Raspel uhkaa veitsell\xc3\xa4 Vasjaa. My\xc3\xb6s Kurot\xc5\xa1kin saapuu paikalle. Sittemmin miliisit piiritt\xc3\xa4v\xc3\xa4t varaston. Raspel ja Baton saadaan kiinni, mutta Kurot\xc5\xa1kin p\xc3\xa4\xc3\xa4see taas karkuun. Lopulta Vasja koirineen saa h\xc3\xa4net kiinni juna-asemalla ja Kurot\xc5\xa1kin miehineen joutuvat vankilaan._NEWLINE_Miliisilaitoksella Poldaren, Star\xc5\xa1ina ja Vasja kuulustelevat Kurot\xc5\xa1kinia ja yritt\xc3\xa4v\xc3\xa4t selvitt\xc3\xa4\xc3\xa4, miss\xc3\xa4 on Kurot\xc5\xa1kinin ja kumppaneiden ry\xc3\xb6stetyn rahan olinpaikka. Vasja haistelee yksitt\xc3\xa4ist\xc3\xa4 seteli\xc3\xa4 ja huomattuaan sen tuoksuvan hunajalta tajuaa, ett\xc3\xa4 rahak\xc3\xa4tk\xc3\xb6 on mehil\xc3\xa4ispes\xc3\xa4ss\xc3\xa4._NEWLINE_Poldaren ja Star\xc5\xa1ina saattavat Vasjan kotiin ja kiitt\xc3\xa4v\xc3\xa4t h\xc3\xa4nt\xc3\xa4 hyvin onnistuneesta operaatiosta. He tarjoavat Vasjalle t\xc3\xb6it\xc3\xa4 miliisin\xc3\xa4 sek\xc3\xa4 lahjoittavat t\xc3\xa4lle taskukellon. Vasja lupaa mietti\xc3\xa4 ty\xc3\xb6tarjousta ja l\xc3\xa4htee kotiin \xc3\xa4itins\xc3\xa4 luo.'